dair af sal de voirs roeloff sijnder voirs dochter bewijsenesse doen in
goeden oft renten tusschen nu en sin jansmisse naestcomen oft ten
selven tijde de peningen dair af van des hij niet bewesen en sall
hebben setten tot sijnder dochter behoef opten wissel te loeven om dair
mede erfgoede oft renten gecocht te wordden op drie mijlen nae der
stad van loeven midts vesticheiden die den secretarijse vander stadt
duncken sal genoech zijnde die der voirs dochter en huen erven
volghen sullen zonder dat de voirs roeloff enighe tocht dair inne
behouden sall Item tot desen sal de voirs roeloff zijnder voirs dochter
tusschen dit en halff vasten naestcomen bewijsen oft van des hij met
en bewijst in peningen opten wissel te loeven betalen tsamen ghe
dragen hondert en vijftich peters lijfrenten den peninck geslaghen
voir thien peningen welke some van des hij niet bewesen en sall
hebben bekeert sal wordden in lijfrenten oick op drie mijlen nae der
stad van loeven met vasticheiden die den secretarijsen vander stad
oick duncken sal genoech zijnde Te weten deen helicht ten live
des voirs willems en roelants sijns soens en dander helicht ten live
der voirs jouffr mgrieten en desselfs roelants huers soens Behoudelijck
den voirs willem en sijnen wijve en den lesten leven van hen dair inne
hue heffen oft de selve peninghen bekeen int vercrighen van erfgoeden
oft renten op dat den voirs willem en zijnen wijve ghelieft dair inne
oick de voirs roeloff de vader gheen heffen oft tocht behouden en sal
Item de voirs willem en sijn wijff sullen den voirs roelofve goeden
en erven in derflijcheit vander perssen en wijngarden gelegen boven
de mubrugge desgelijcx in alle dande wijngarde bynnen en buyten
loeven gelegen die de voirs roelof met zijnen yersten wijve vcreech
zonder dat de voirs wellem oft sijn wijf dair inne enich recht sullen
behouden des sal de voirs roelof dair voe en van des de voirs
willem oft sijn wijf enichsins gericht souden moeghen wesen in
enich vlieghen erve oft haeffelijck goet nae sijnen voirs yersten
wijve gebleven den selven wellem en zijnen wijve opten wissel
setten de some van sesshondert peters elcken de selver peters
voir achthien stuvs gherekent om die bijden voirs willem ende